OzLabs/hebrew-wiki-articles huggingface dataset:
עדות מוקדמת

עדות מוקדמת היא עדות הנמסרת בפני בית המשפט לפני פתיחת המשפט ואף בטרם הוגש כתב אישום. 

סעיף 117(א) לחוק סדר הדין הפלילי מתיר לקיים עדות מוקדמת כאשר יש יסוד סביר להניח שלא ניתן יהיה לגבות את העדויות במהלך המשפט, למשל כאשר עד מתכוון לעזוב את המדינה ולא בטוח שיהיה מוכן לחזור, או כאשר יש חשש שהעד לא יסכים בעתיד להעיד בגלל פחד או טובת הנאה. דרישה לעדות מוקדמת יכולה לבוא מצד התובע, מצד נאשם או מצד אדם העשוי להיות נאשם. אם במהלך המשפט יש אפשרות להזמין שוב את העד להעיד, הדבר ייעשה אם לנאשם לא הייתה הזדמנות לחקור את העד בחקירתו המוקדמת, לנאשם לא היה הזדמנות סבירה למנות סניגור לקראת העדות המוקדמת או בית המשפט סובר שהדבר נדרש לצורך עשיית צדק. 

גביית עדות מוקדמת אינה חפה מבעיות, שכן לא תמיד הסתיימה החקירה ולעולם אין בידי החשוד חומר הראיות באופן שיאפשר לו לערוך חקירה נגדית באופן מיטבי. לעיתים מתקיימת עדות מוקדמת עוד לפני שאותר חשוד במקרה, ובמקרה זה הסנגוריה הציבורית מייצגת חשוד עתידי אפשרי. החוק מכיר בבעיה זאת וקובע שבית המשפט ישקול במתן פסק הדין את האפשרות של הנאשם לבצע חקירה נגדית ויתייחס לעדות המוקדמת בהתאם. 

מקרה ידוע של גביית עדות מוקדמת היה זימונו של העד משה טלנסקי לעדות מוקדמת בפרשת מעטפות הכסף.

==קישורים חיצוניים==
* 
*חוק סדר הדין הפלילי, אתר ויקיטקסט, סעיפים 116-122

קטגוריה:סדר דין פלילי
יוכבד דוסטרובסקי

יוכבד דוסטרובסקי-קופרניק (8 בספטמבר 1910 - 31 באוגוסט 2008, ירושלים) הייתה מוזיקאית ומורה למוזיקה, מנהלת מייסדת של האקדמיה למוסיקה ולמחול בירושלים.

==ביוגרפיה==
נולדה בשנת 1910 באוקראינה. ב-1919, בהיותה בת תשע, עלתה עם משפחתה לארץ ישראל, באונייה "רוסלאן". אביה, ד"ר אריה דוסטרובסקי, היה רופא עור ומין, ממייסדי בית הספר לרפואה של האוניברסיטה העברית בירושלים ובית החולים הדסה. בצעירותה הייתה מפקדת בארגון ההגנה.

ב-1935 הייתה בין חברי הסגל הראשונים של "הקונסרבטוריון הארץ-ישראלי למוזיקה", מייסודם של אמיל האוזר ואשתו הלנה כגן, והייתה בו מורה לפסנתר. ב-1947, על רקע תביעות לקבלת תנאים סוציאליים נאותים, הובילה דוסטרובסקי קבוצת מורים מתוך המוסד והקימה איתם את "הקונסרבטוריון הירושלמי החדש והאקדמיה למוזיקה". בין המורים שעמדו לצדה בפילוג היו המלחין יוסף טל והוויולן חנוך (היינריך) יעקבי. בראש הקונסרבטוריון עמדה מהקמתו ועד 1979 ובראשותה הונחו בו היסודות להתפתחותו לאקדמיה למוסיקה ולמחול בירושלים. במסגרת זו ייסדה בין השאר אוסף של מאות כלי נגינה המוצג כיום בקומת המסד של הקונסרבטוריון.

כן עסקה בהגשת תוכניות מוזיקה ברדיו.

הוועד המנהל של האקדמיה למוסיקה ולמחול הקים לזכרה את "פורום דוסטרובסקי לחינוך והוראת המוסיקה והמחול".

אחיה הצעיר היה הכימאי ישראל דוסטרובסקי. בן דודה היה הרמטכ"ל הראשון של צה"ל, יעקב דורי.

==קישורים חיצוניים==
* יוסי שיפמן, [http://www.habama.co.il/Pages/Description.aspx?Subj=5&Area=2&ArticleID=8133 יוכבד דוסטרובסקי (2008-1910)], באתר "הבמה"
* 
* 

==הערות שוליים==

קטגוריה:מוזיקאיות ישראליות
קטגוריה:מוזיקאים ישראלים
קטגוריה:ישראליות ילידות אוקראינה
קטגוריה:ישראלים ילידי אוקראינה
קטגוריה:נשות העלייה השלישית
קטגוריה:אנשי העלייה השלישית
קטגוריה:עולי האונייה רוסלאן
קטגוריה:נשות חינוך ישראליות
קטגוריה:אנשי חינוך ישראלים
קטגוריה:משפחת דוסטרובסקי
קטגוריה:סגל האקדמיה למוסיקה ולמחול בירושלים
קטגוריה:לוחמות ההגנה
קטגוריה:לוחמי ההגנה
קטגוריה:ישראליות שנולדו ב-1910
קטגוריה:ישראלים שנולדו ב-1910
קטגוריה:ישראליות שנפטרו ב-2008
קטגוריה:ישראלים שנפטרו ב-2008
Chelsea Girl

Chelsea Girl הוא אלבום הבכורה של ניקו. האלבום יצא באוקטובר 1967 על ידי וורב רקורדס שהוציאה גם את אלבומי מחתרת הקטיפה. שם האלבום מתייחס לסרטו של אנדי וורהול משנת 1966 שנקרא "Chelsea Girls", בו שיחקה ניקו בתפקיד הראשי, ומחצית משירי האלבום מתייחסים לדמויות המאכלסות את מלון צ'לסי שבניו יורק שזכה לאכלס בין השאר שלל מוזיקאים ידועים באותה העת.

במרבית שירי האלבום ניגנו חברי להקת "מחתרת הקטיפה", בה הייתה ניקו חברה קודם להוצאת האלבום. כמו כן נטלו חברי הלהקה חלק בכתיבת השירים לאלבום. השיר "I'll Keep it With Mine" ניכתב על ידי בוב דילן, כמו כן כולל האלבום שלושה שירים מאת ג'קסון בראון שאף ניגן בגיטרה בשירי האלבום.

== רצועות האלבום ==
# The Fairest of the Seasons
# These Days
# Little Sister
# Winter Song
# It Was a Pleasure Then
# Chelsea Girls 
# I'll Keep It with Mine
# Somewhere There's a Feather
# Wrap Your Troubles in Dreams
# Eulogy to Lenny Bruce

== השתתפו בהקלטות ==
* ניקו - שירה וקולות
* ג'קסון בראון - גיטרה חשמלית
* לו ריד - גיטרה חשמלית
* ג'ון קייל: ויולה, אורגן, גיטרות
* סטרלינג מוריסון: גיטרה חשמלית
* תום וילסון: מפיק
* לארי פאלון: עיבודים לכלי מיתר וחלילים

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:אלבומי בכורה מ-1967
קטגוריה:אלבומים באנגלית
קטגוריה:הוולווט אנדרגראונד
ורב רקורדס

ורב רקורדס (באנגלית: Verve Records) היא חברת תקליטים אמריקאית המתמחה במוזיקת ג'אז ובבעלות יוניברסל מיוזיק גרופ. החברה הוקמה על ידי המפיק נורמן גרנץ בשנת 1956. בין האמנים שהוציאו את אלבומיהם בחברה: קנונבול אדרלי, צ'ט בייקר, דונלד בירד, ביל אוונס, גיל אוונס, סטן גץ, אסטרוד ז'ילברטו, קרוואן, אנטוניו קרלוס ז'ובים, ארט טייטום, הרבי מאן וכן הוולווט אנדרגראונד וניקו.

==קישורים חיצוניים==
* 

קטגוריה:חברות תקליטים
סטומאה

דגל סטומאהארץ הסטו או סטומאה (אסטונית: Setumaa, שפת וורו: Setomaa) היא חבל ארץ היסטורי שבו מתגוררים בני מיעוט הסטו. חבל ארץ זה משתרע בדרום-מזרח אסטוניה במחוזות וורו ופילבה וצפון-מערב רוסיה בנפת פצ'ורסקי של מחוז פסקוב.

== תיחומו הגאוגרפי של ארץ הסטו ==
=== נפות אסטוניה המרכיבות את ארץ הסטו ===
* במחוז וורו:
** נפת מרמאה (Meremäe vald)
** מפת מיסו (Misso vald)
* במחוז פילבה:
** נפת מיקיטמאה (Mikitamäe vald)
** נפת ורסקה (Värska vald)

רשויות מקומיות הנ"ל מאורגנות באיגוד נפות ארץ הסטו.

=== אזורי ארץ הסטו בתחומי רוסיה ===
ישנם שני אזורים גאוגרפיים עיקריים שנמצאים בנפת פצ'ורסקי של מחוז פסקוב, בהם מתגוררים בני הסטו:
* האזור הצפוני:
** מערב אזור קרופסקי (יחידה מנהלית) על גבול אסטוניה
* האזור העיקרי:
** אזור פניקובסקי (יחידה מנהלית) על גבול אסטוניה
** המשולש פניקוביצ'י-פצ'ורי-איזבורסק (בין הכבישים פסקוב-ריגה ואיזבורסק-פצ'ורי)
** המשולש פצ'ורי-איזבורסק-נובואיזבורסק (עד מסילת הרכבת פסקוב-פצ'ורי)

== קישורים חיצוניים ==

* [http://www.setomaa.ee/index.php?id=d645920e395fedad7bbbed0eca3fe2e0 פורטל התיירות של ארץ הסטו] 

קטגוריה:אסטוניה: גאוגרפיה
קטגוריה:מחוז פסקוב: גאוגרפיה
קטגוריה:טריטוריות היסטוריות
קטגוריה:אזורים
ברטון צוויבאך

ברטון צוויבאך (נולד ב-4 באוקטובר 1954) הוא פיזיקאי, מומחה בתורת המיתרים, ופרופסור ב-MIT.

==קורות חיים==

צוויבאך נולד בלימה, בירת פרו למשפחה יהודית. הוא למד הנדסת חשמל באוניברסיטה הלאומית להנדסה בלימה, וסיים את לימודיו ב-1977. למד פיזיקה במכון הטכנולוגי של קליפורניה, והשלים דוקטורט בשנת 1983 בהנחיית מארי גל-מאן. את לימודי הפוסט דוקטורט עשה באוניברסיטת קליפורניה בברקלי, ובMIT, שם שימש כמרצה בכיר בשנת 1987 וכפרופסור חבר החל משנת 1994.

צוויבאך חיבר את הספר "קורס ראשון בתורת המיתרים" שיצא בשנת 2004 ומיועד למסיימי תואר ראשון.

==קישורים חיצוניים==

קטגוריה:פיזיקאים יהודים אמריקאים
קטגוריה:בוגרי המכון הטכנולוגי של קליפורניה
קטגוריה:יהודים פרואנים
קטגוריה:מהגרים מפרו לארצות הברית
קטגוריה:אמריקאים שנולדו ב-1954
גרוסיה

הגרוסיה (ביוונית: γερουσία) הייתה מועצת הזקנים של ספרטה, אשר נוצרה במאה ה-7 לפנה"ס על ידי ליקורגוס.

הגרוסיה הייתה מורכבת מ-28 תושבי ספרטה מעל גיל 60, ומשני המלכים של אותה תקופה. חברי הגרוסיה (מלבד המלכים) נבחרו מתוך האצולה הספרטנית לכל יתרת חייהם. הבחירות התבצעו במהלך אספת העם, באמצעות הערכת עוצמת צעקות העידוד לאדם מסוים. בניגוד לגופים אחרים, גוף זה לא היה מחויב לדווח על פעילותו, והוא היחיד בספרטה שהיה בעל סמכות שיפוטית גם על המלכים עצמם. תפקידה העיקרי של האספה היה הכנת וכינון סדר יום לאספת העם.

==קישורים חיצוניים==
* 

==הערות שוליים==

קטגוריה:ספרטה
מריאן ז'אן-בפטיסט

מריאן רייג'יפסיאן ז'אן-בפטיסט (באנגלית: Marianne Raigipcien Jean-Baptiste; נולדה ב-26 באפריל 1967) היא שחקנית קולנוע אנגלייה, מועמדת לפרס אוסקר לשחקנית המשנה הטובה ביותר ולפרס גלובוס הזהב לשנת 1996 על משחקה בסרט "סודות ושקרים".

==ביוגרפיה==
בפטיסט נולדה בלונדון להורים מאנטיגואה וברבודה ומסנט לוסיה. בפטיסט למדה באקדמיה המלכותית לאמנות הדרמה והופיעה בתיאטרון המלכותי הלאומי.

בשנת 1996 הופיעה בפטיסט לראשונה על מסך הקולנוע כשהשתתפה בתפקיד ראשי בדרמה הבריטית של מייק לי "סודות ושקרים". בסרט גילמה בפטיסט את דמותה של הורטנס קאמברבאטץ', בחורה שחורה היוצאת לחפש את הוריה הביולוגים לאחר מות אמהּ המאמצת. הורטנס מגלה שאמה האמיתית היא לבנה ענייה המגדלת את בתה המרדנית. במהלך הסרט חושפת הורטנס סודות נוספים מחיי אמהּ ודודה הביולוגיים. על תפקידה בסרט הייתה בפטיסט מועמדת לפרס אוסקר לשחקנית המשנה הטובה ביותר ולפרסים נוספים.

בשנת 1998 שיחקה בסרט הקומדיה העצמאי "ריגושים אלקטרוניים" (How to Make the Cruelest Month), לצידם של קליאה דובאל, איימי סמארט וגבריאל מאן.

בשנת 2000 שיחקה בפסטיסט במותחן הפסיכולוגי "תא קטלני", בסרט הופיעה בפטיסט בתפקיד ד"ר מרים קנת, בנוסף הופיעה בפטיסט בדרמה "28 ימים".

ב-2001 השתתפה בפטיסט במותחן הריגול של טוני סקוט "משחקי ריגול".
כמו כן גילמה את דמותה סוכנת ה־FBI ויויאן ג'ונסון בסדרת הפשע זוכת פרס גלובוס הזהב ופרס אמי "ללא עקבות".

בשנת 2005 גילמה את טינה בסרט הדרמה "Welcome to California".

בשנת 2008 הופיעה בפטיסט בהפקתו של טום הנקס "עיר הגחלת".

בשנת 2017 שיחקה בסדרת הטלוויזיה "יום אימונים מסוכן" ברשת CBS, אשר מבוססת על הסרט באותו שם משנת 2001.

בשנת 2019 כיכבה בסדרת הדרמה המוזיקלית של נטפליקס "פסקול", בתור אנט סנדס, דודתו של סם אשר מנהלת מסעדה.

בשנת 2020 שיחקה בסרט "Fatman" לצד מל גיבסון.

ביוני 2021 לוהקה לשחק במיני-סדרה הפסיכולוגית "Surface" בסטרימינג של אפל TV פלוס.

בשנת 2022 דיבבה את דמותה של שרה שארפ בסרט ההנפשה "המפלצת מהים".

בשנת 2023 כיכבה בדרמת הפשע של ה-BBC One, "מבוסס על ערימת שקרים" בדמותה של שריל הארקר.

בנוסף לכישרון המשחק שלה בפטיסט היא גם זמרת ויוצרת, הקליטה אלבום המורכב בעיקר משירי בלוז בשנת 1997 לכבוד הסרט "ילדות קריירה".

בפטיסט נשואה לרקדן הבלט הבריטי אבן ויליאמס ולהם שתי בנות.

==קישורים חיצוניים==

קטגוריה:שחקניות קולנוע וטלוויזיה אנגליות
קטגוריה:חברי התיאטרון המלכותי הלאומי
קטגוריה:בוגרות האקדמיה המלכותית לאמנות הדרמה
קטגוריה:בוגרי האקדמיה המלכותית לאמנות הדרמה
קטגוריה:בריטיות שנולדו ב-1967
קטגוריה:בריטים שנולדו ב-1967
קלייר הולינגוורת'

קלייר הולינגוורת (באנגלית: Clare Hollingworth; 10 באוקטובר 1911 - 10 בינואר 2017) הייתה עיתונאית בריטית וכתבת צבאית. זכורה כעיתונאית הראשונה שסיקרה את תחילתה של מלחמת העולם השנייה.

==ביוגרפיה==
באוגוסט 1939 מונתה הולינגוורת לכתבת של העיתון הבריטי "דיילי טלגרף". כמה ימים לאחר מכן היא יצאה מהעיר קטוביץ שבפולין במכונית דיפלומטית עם דגל בריטניה שקיבלה מהשגרירות בעיר, ונסעה לעבר הגבול הגרמני. היא הבחינה בכוחות הגרמניים הרבים שהתקבצו על הגבול. ב"דיילי טלגרף" דיווחו כי הגרמנים מרכזים כוחות בגבול, ומלחמה עומדת לפרוץ בכל רגע. כעבור כמה ימים, ב-1 בספטמבר, פלשה גרמניה הנאצית לפולין. באותו בוקר דיווחה הולינגוורת לשגרירות בריטניה בוורשה על הפלישה. כדי לשכנע את אנשי השגרירות הספקנים, היא הוציאה את הטלפון אל מחוץ לחלון חדרה, כדי שהם ישמעו את הקולות של תנועת הכוחות הנאציים.

היא המשיכה בקריירה ככתבת צבאית וסיקרה זירות רבות, בהן אלג'יריה, סין, וייטנאם ועדן. 

היא הייתה כתבת צבאית בארץ ישראל בתקופת המנדט הבריטי, והייתה בין הניצולים מן הפיצוץ במלון המלך דוד שביצעו כוחות האצ"ל ביולי 1946. 

הולינגוורת' סייעה לאלפי אנשים להיחלץ מהנאצים באמצעות ארגון אשרות כניסה לבריטניה.

הולינגוורת' נישאה פעמיים. בשנת 1936 נישאה לוונדלר רובינסון, והם התגרשו בשנת 1951. היא נישאה בשנית לג'פרי הואר בשנת 1952, ונשארה נשואה לו עד מותו בשנת 1966. יש לה בת מאומצת מנישואיה השניים.

בתחילת שנות השמונים עברה להתגורר בהונג קונג. בשנת 2006 תבעה את טד תומאס, איש עסקים, בטענה שמעל בכספיה בסך 300,000 דולר.

היא נפטרה ב-10 בינואר 2017.

==קישורים חיצוניים==
* 
* 
* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:עיתונאיות בריטיות
קטגוריה:בריטיות שהגיעו לגיל מאה
קטגוריה:כתבות צבאיות
קטגוריה:בריטיות שנולדו ב-1911
קטגוריה:בריטים שנולדו ב-1911
קטגוריה:בריטיות שנפטרו ב-2017
קטגוריה:בריטים שנפטרו ב-2017
נפת צפת

נפת צפת היא נפה במחוז הצפון במדינת ישראל השוכנת בצפון מזרח הגליל ועמק החולה. הנפה קרויה על שם צפת שהיא העיר הגדולה בנפה. עמק החולה יושב על ידי יהודים כבר בתקופת היישוב היהודי בארץ ישראל.

שטח הנפה הוא 670 קמ"ר.

הנפה מחולקת לשלושה אזורים טבעיים: עמק החולה 211, גליל עליון מזרחי 212 ואזור חצור 213.

== דמוגרפיה ==
אוכלוסיית הנפה נכון ל-2023 היא 132,100 בצפיפות של כ-197.1 נפשות בקמ"ר. אוכלוסיית הנפה מורכבת מיהודים, ערבים בדואים-מוסלמים וצ'רקסים מוסלמים משבט אבזאח וערבים נוצרים.

בנפה יש 64 יישובים. 60 יישובים יהודיים, כפר בדואי (טובא-זנגרייה ) ישוב צ'רקסי אחד (ריחאניה) ישוב דרוזי אחד (עין אל-אסד) וישוב עם רוב נוצרי (ג'ש (גוש חלב)).

{| class="wikitable"
! style="font-size:120%; background:#aaff66;" | ערים
! style="font-size:120%; background:#aaff66;" | מועצות מקומיות
! style="font-size:120%; background:#aaff66;" | מועצות אזוריות
|-
| valign="top" |
* צפת
* קריית שמונה
| valign="top" |
* ג'ש (גוש חלב)
* חצור הגלילית
* טובא-זנגרייה
* יסוד המעלה
* מטולה
* ראש פינה
| valign="top" |
*מועצה אזורית הגליל העליון
*מועצה אזורית מבואות החרמון
*מועצה אזורית מרום הגליל
|}

==הערות שוליים==

קטגוריה:מחוז הצפון
קטגוריה:ישראל: נפות
נוער שוחר מדע

אלפא, באוניברסיטת תל אביב 2015. ויקיפדיה העברית]]
נוער שוחר מדע היא מסגרת של פעילויות העשרה לבני נוער בתחומים אקדמיים בשיתוף עם האוניברסיטאות ומוסדות אקדמיים אחרים בישראל. הפרויקט כולל קורסים לנוער בנושאים מדעיים שונים. ביניהם: פיזיקה ואסטרונומיה, מתמטיקה וביולוגיה ועוד.

== היסטוריה ==
פרויקט "נוער שוחר מדע" החל ביוזמת מכון ויצמן למדע בשנת 1964, כמחנה קיץ לנוער מחונן או מצטיין בלימודים מרחבי הארץ. משרד החינוך נרתם לתמוך ביוזמה ולממן את התשלום עבור מחנה הקיץ לחסרי אמצעים.

בשנת 1966 הצטרפו למיזם המרכז למחקר גרעיני שורק, שערך מחנה קיץ בן שבוע, ואוניברסיטת בר-אילן שערכה מחנה קיץ לנוער שוחר מדע דתי. במקביל החל בית ספר בסמ"ת והטכניון להפעיל חוג "נוער שוחר מדע" בשעות אחר הצהריים. תלמידי החוג שיגרו, באפריל 1968, טיל דו-שלבי. הטיל התרומם לגובה של שישה ק"מ וזאת לאחר שלושה ניסיונות כושלים. שנה אחר כך שיגרו את הטיל "בסמ"ת - 2", ובאוגוסט 1969, שיגרו בהצלחה הטיל "בסמת 3" לגובה של שלושים ק"מ.

בקיץ 1968, נשלחה לראשונה קבוצה של 6 בני נוער למפגש בינלאומי של נוער שוחר מדע בלונדון. בנוסף נערך לראשונה קורס למרכזי חוגי נוער שוחר מדע בטכניון.

עד שנת 1994 הייתה התמיכה בפעילות נוער שוחר מדע תחת אחריותו של המינהל הפדגוגי במשרד החינוך, ובשנת 1994 האחריות הועברה למינהל למדע ולטכנולוגיה במשרד החינוך.

בשנת 2014 נוער שוחר מדע הפך לאחד המפעילים של התוכנית נבחרות ישראל במדעים, ואחראי על המיונים לתוכנית זו עם אוניברסיטת תל אביב.

בשנת 2016 החלה הקריה למחקר גרעיני – נגב גם להפעיל חוג נוער שוחר מדע.

באוגוסט 2020, הודיע ממשלת ישראל כי לא תתקצב יותר את מסגרת "נוער שוחר מדע", בעקבות היעדר תקציב.
== מוסדות המפעילים חוגי נוער שוחר מדע ==
נכון לשנת 2004 המוסדות המפעילים מסגרות נוער שוחר מדע הם: מכון ויצמן למדע, המרכז למחקר גרעיני - שורק, האוניברסיטה העברית בירושלים, אוניברסיטת תל אביב, הטכניון, אוניברסיטת בר-אילן, אוניברסיטת בן-גוריון, מרכז ידע גליל עליון, מכון וולקני, מכללת אורנים, מכון לב, מכון וינגייט, המכון לחקר ימים ואגמים, המכללה האקדמית כנרת, אוניברסיטת אריאל, מכללת אורט בראודה, אגודת הגליל ומרכז מדעני העתיד.

בשנת 2001 השתתפו בפעילויות נוער שוחר מדע כ-59,503 תלמידים.

== קישורים חיצוניים ==
* [https://www.oranim.ac.il/sites/heb/community/youth-science-seeker/pages/default.aspx נוער שוחר מדע], מכללת אורנים
* [http://cms.education.gov.il/EducationCMS/Units/Scitech/TchumMadaim/NoarShocherMada/ נוער שוחר מדע], באתר מינהל המדע והטכנולוגיה במשרד החינוך
* [https://noar.tau.ac.il/home נוער שוחר מדע], באוניברסיטת תל אביב
* [https://kdam.technion.ac.il/ נוער שוחר מדע], בטכניון
* [http://community-youth.huji.ac.il/?cmd=news.52 נוער שוחר מדע], באוניברסיטה העברית
* [http://www.ysa.biu.ac.il/ נוער שוחר מדע], באוניברסיטת בר-אילן
* [http://www.agri.gov.il/he/pages/282.aspx נוער שוחר מדע], במכון וולקני
* [http://www.ariel.ac.il/management/children-and-youth/university-activities נוער שוחר מדע], באוניברסיטת אריאל

==הערות שוליים==

קטגוריה:נוער בישראל
קטגוריה:ישראל: מדע וטכנולוגיה
נפת רמת הגולן

נפת רמת הגולן היא נפה במחוז הצפון במדינת ישראל. הנפה מתפרסת על מרבית חבל רמת הגולן וחופפת לשטח שנכבש במלחמת ששת הימים מידי סוריה והועבר לריבונות ישראלית אחרי חקיקת חוק רמת הגולן ב-1981. היישוב הגדול ביותר בנפת רמת הגולן הוא הכפר הדרוזי מג'דל שמס אשר למרגלות החרמון בצפון הנפה.

שטח הנפה הוא 1,154 קמ"ר.

הנפה מחולקת לארבעה אזורים טבעיים: אזור החרמון, גולן צפוני, גולן תיכון וגולן דרומי.

==דמוגרפיה==
מפה מפורטת של קבוצות אתניות ברמת הגולן הכוללת את "מחוז קוניטרה" תחת השלטון הסורי ו"נפת רמת הגולן" תחת השלטוןהישראלי
אוכלוסיית הנפה נכון לשנת 2015 מונה כ-55,300 תושבים בצפיפות של כ-47.94 נפשות בקמ"ר ומורכבת מיהודים, דרוזים ועלווים (עלווים מתגוררים בכפר ע'ג'ר). ב-1982, נחקק חוק רמת הגולן שקבע כי החוק והשיפוט הישראלי יחול גם ברמת הגולן.

בנפה יש 37 יישובים. 32 יישובים יהודיים, ארבעה יישובים דרוזיים ויישוב אחד עלווי.

ב-2022 לראשונה היהודים בנפה הפכו לרוב.

{| class="wikitable"
! style="font-size:120%; background:#aaff66;" | מועצות מקומיות
! style="font-size:120%; background:#aaff66;" | מועצות אזוריות
|-
| valign="top" |
* בוקעאתא
* מג'דל שמס
* מסעדה
* ע'ג'ר
* עין קנייא
* קצרין
| valign="top" |
* מועצה אזורית גולן
|}

== גאוגרפיה ==

==קישורים חיצוניים==

==הערות שוליים==

רמת הגולן
קטגוריה:ישראל: נפות
אלכסה (אתר אינטרנט)

אלכסה אינטרנט בע"מ הייתה חברה אמריקנית המספקת נתוני תעבורת אינטרנט מסחריים. אלכסה היא חברה בת של חברת אמזון. השירות הופסק במאי 2022.

== היסטוריה ==
אלכסה הוקמה בשנת 1996 על ידי ברוסטר קייל וברוס ג'יליאט. שם החברה, אלכסה, נבחר כמחווה וכדמיון לספרייה של אלכסנדריה, בה נאצר הידע של העולם העתיק. ב-1999 נרכשה אלכסה על ידי חברת האינטרנט "אמזון" תמורת 250 מיליון דולר.

אלכסה הייתה ידועה בזכות סרגל הכלים ואתר האינטרנט שלה. סרגל הכלים אסף מידע על הרגלי הגלישה של המשתמש והעביר אותו לאתר החברה, שם היה נשמר ונבחן על מנת להוות בסיס למדד תעבורת הרשת שמפרסמת החברה.

סרגל הכלים שמוצע על ידי החברה העניק למשתמשים המלצות לגלישה על פי ניתוח אופי גלישתם והשוואה לגולשים אחרים בעלי אפיוני גלישה דומים. אלכסה הציעה גם מידע על האתרים השונים: מספר דפי האתר, האתרים המקושרים אליו, תדירות העדכון שלו ושייכותו.

== מתחרים עיקריים בשוק ==
* סימילרווב (Similarweb)
* [https://www.comscore.com/ ComScore]
* מדד נילסן
* Google Analytics

== קישורים חיצוניים ==

== הערות שוליים ==

קטגוריה:חברות אינטרנט אמריקאיות
קטגוריה:אתרי דירוג
משפט דיני

משפט דיני הוא משפט מתמטי בתחום האנליזה המתמטית, העוסק בהתכנסות נקודתית של סדרה מונוטונית של פונקציות, או של טור פונקציות אי-שליליות. המשפט נקרא על שמו של אוליסה דיני , מתמטיקאי ופוליטיקאי איטלקי שחי במאה ה-19 ובמאה ה-20. משפט זה הוא דוגמה טובה למקרה בו התכנסות נקודתית, תכונה חלשה יחסית, גוררת התכנסות במידה שווה, שהיא תכונה חזקה הרבה יותר. התכונה נגררת עקב המונוטוניות של סדרת הפונקציות.

==ניסוח המשפט==
* עבור סדרת פונקציות:

:תהי <math>\ \lbrace f_n \rbrace \rightarrow f</math> סדרה מונוטונית של פונקציות (כלומר, לכל <math>n\in \mathbb{N}</math> מתקיים <math>\forall x\in X:\ f_n(x) \le f_{n+1}(x)</math> או <math>\forall x\in X:\ f_n(x) \ge f_{n+1}(x)</math>) המוגדרות בקטע סגור <math>X</math>, רציפות המתכנסות נקודתית ל-<math>\ f</math>, שגם היא רציפה בקטע. אזי ההתכנסות היא במידה שווה.
 
* עבור טורי פונקציות:

:תהי <math>\ f_n(x) \ge 0</math> סדרת פונקציות רציפות אי שליליות, והטור <math>\sum_{n=1}^\infty f_n(x)</math> מתכנס נקודתית לסכום <math>\ S(x)</math> שגם הוא פונקציה רציפה, אז ההתכנסות היא במידה שווה.

יש לשים לב כי דרישת הרציפות של הפונקציות וכן של פונקציית הגבול, הכרחית. על מנת להדגים את הכרחיות הדרישה כי פונקציית הגבול תהייה רציפה, ניתן להסתכל על סדרת הפונקציות <math>\ f_n(x) = x^n </math> בקטע <math>\ [0,1]</math>. בסדרה זו מתקיים 
<math>\forall x<1 \lim_{n\to\infty}f_n(x)=0</math>, אך בנקודת הקצה הגבול הוא <math>\lim_{n\to\infty}f_n(1)=1</math>
ולכן פונקציית הגבול אינה רציפה, וקל לראות שההתכנסות איננה התכנסות במידה שווה.
== הוכחת המשפט ==
יהי <math>\varepsilon>0</math>, ונניח ללא הגבלת הכלליות כי הסדרה <math>f_{n}\left(x\right)</math> יורדת לכל <math>x\in X</math>. אזי <math>f\left(x\right) \leq f_{n}\left(x\right)</math> לכל <math>n \in \mathbb{N}</math>, ולכן מספיק להראות כי קיים <math>N\in \mathbb{N}</math> כך שלכל <math>n>N</math> ולכל <math>x\in X</math> מתקיים: <math>f_{n}\left(x\right)<f\left(x\right)+\varepsilon</math>. נתון כי מתקיימת התכנסות נקודתית, כלומר <math>f_{n}\left(x\right)\rightarrow f\left(x\right)</math>, ולכן לכל <math>x\in X</math> קיים <math>N\left(x\right)</math> עבורו מתקיים <math>f_{N\left(x\right)}\left(x\right)<f\left(x\right)+\varepsilon</math>. אבל <math>f_{N\left(x\right)}\left(x\right)</math> רציפה, ולכן קיימת סביבה פתוחה כלשהי של <math>x</math>, <math>U\left(x\right)\subseteq X</math>, כך שאי השוויון הנ"ל מתקיים בכל הסביבה. וממונוטוניות הסדרה נסיק כי לכל <math>n\geq N\left(x\right)</math> ולכל <math>y\in U\left(x\right)</math> מתקיים:<math display="block">0\leq f_{n}\left(y\right)-f\left(y\right)\leq f_{N\left(x\right)}\left(y\right)-f\left(y\right)<\varepsilon</math> ברור כי <math>X\subseteq \bigcup_{x\in X}U\left(x\right)</math>, שכן לכל <math>x\in X</math> מתקיים בפרט <math>x\in U\left(x\right)</math>, אבל ממשפט היינה-בורל <math>X</math> הוא קומפקטי, ולכן לכיסוי זה קיים תת-כיסוי סופי. כלומר, קיימים <math>x_{1},...,x_{k}\in X</math> כך ש-<math>X\subseteq\bigcup_{i=1}^{k}U\left(x_{i}\right)</math>. ולכן אם נבחר <math>N=\max\left\{N\left(x_{1}\right),...,N\left(x_{k}\right)\right\} </math> יתקיים לכל <math>n\geq N</math> ולכל <math>x\in X</math>:<math display="block">0 \leq f_{n}(x)-f(x)<\varepsilon</math>
==קישורים חיצוניים==
* 

דיני
קטגוריה:סדרות מתמטיות
אמנמחת הראשון

הפירמידה ההרוסה של אמנמחת הראשון בסביבות הכפר א-לישט
אמנמחת הראשון היה מלך מצרים בשנים 1963–1934 לפנה"ס. ייסד את השושלת ה-12, המסמנת את תחילת הממלכה התיכונה במצרים העתיקה.

אמנמחת היה ממוצא לא מלכותי, הדיח את מלך תבאי ותפס את השלטון. 

ישנם כתבים מצריים שנכתבו בתקופתו וזמן קצר לאחר מותו, אשר מתארים את פועלו למען מצרים. בטקסט שנקרא "הנבואה של נפרתי" מתואר אמנמחת כמושיע של מצרים, שיביס את האסיאתים שבאים מהמזרח בחרב, ואת הלובים במערב באש. 

בטקסט שנקרא "ההוראה של אמנמחת הראשון" ישנן הנחיות לבנו סנוסרת הראשון (ססוסתריס הראשון), בהן מפורט כיצד מלך טוב אמור לנהוג. ישנם גם תיאורי הגבורה שלו שבהם הוא מכניע ומתגבר על אריות ותנינים, ורודף ומכניע את הנובים והאסיאתים. באסטלה של נסומנתו מתואר מסע צבאי בתקופתו נגד "הקשתים הפראיים מעבר לשוכני החולות". לא ברור אם המסע נערך בארץ ישראל או במדבר סיני.

אמנמחת בנה את קיר המושל. לדעת החוקרים מדובר בשורה של מצודות במזרח הדלתה, שנועדו כנראה לעצור את ההגירה הלא מבוקרת של אסיאתים לתוך מצרים. הוא בנה תחנת מסחר בקרמה שבנוביה. במהלך שלטונו העביר את הבירה מתבאי (מצרים) למרכז מצרים, וקרא לעיר 'יתז-טאווי' (שליט שתי הארצות). לקראת סוף שלטונו הוא מינה את בנו סנוסרת הראשון כשותף לשלטון. אמנמחת הראשון כנראה נרצח בשנת 1934 לפנה"ס ונקבר בא-לישט, בפירמידה (כיום הרוסה) שנבנתה לכבודו.

על הרצח של אמנמחת הראשון מסופר בטקסט "סיפורו של שנהאת" – סיפורו של איש המינהל הצבאי המצרי שהשתתף במסע צבאי לארץ לוב בראשותו של יורש העצר, הנסיך, בנו של אמנמחת הראשון. במהלך המסע שנהאת שומע בסתר על הירצחו של המלך והוא מיד בורח לארץ רצ'נו (כנען) מתוך פחד ואיבוד עשתונות, בשעה שיורש העצר שקיבל את ההודעה ממהר לחזור לארמון המלך. 

==קישורים חיצוניים==

* [http://www.digitalegypt.ucl.ac.uk//chronology/amenemhatI.html Amenemhat (I) Sehetepibre (1976-1947 BC)], באתר Digital Egypt for Universities 
* 
<div style="direction: ltr;">
* Jimmy Dunn, [http://www.touregypt.net/featurestories/amenemhet1.htm Amenemhet I, 1st King of the 12th Dynasty]
</div>

קטגוריה:אישים שחיו באלף ה-2 לפנה"ס
קטגוריה:פרעוני השושלת ה-12
אדוארד ראסל, הרוזן הראשון מאורפורד

אדוארד ראסל, הרוזן הראשון מאורפורד
אדמירל הצי אדוארד ראסל, הרוזן הראשון מאורפורד (אנגלית: Fleet Edward Russell, 1st Earl of Orford; 1653 - 26 בנובמבר 1727) היה אציל ואיש צבא אנגלי שכיהן בתפקיד הלורד הראשון של הימייה תחת המלך ויליאם השלישי.

==ביוגרפיה==
אדוארד היה בנו של אדוארד ראסל, שהיה בנו הצעיר של הרוזן הרביעי מבדפורד ואחיו הקטן של הרוזן החמישי. הוא נישא לבת דודתו ליידי מרגרט ראסל, בתו הצעירה של הרוזן החמישי, ולא נולדו להם ילדים.

ראסל היה אחד מהקצינים הראשונים של הצי המלכותי ששהו בקביעות בים. ב-1671 הוענקה לו דרגת לפטננט, וכעבור שנה הוענקה לו דרגת קפטן. במלחמת הולנד–אנגליה השלישית הוא שירת בים הצפוני ב-1672 וב-1673. בין 1676 ל-1682 שירת בים התיכון במבצעים לבלימת שודדי הים הברברים, ביחד עם סר ג'ון נארבורו וארתור הרברט. ב-1683 הוא שוחרר מהצי, וכל בני משפחת ראסל איבדו את מעמדם בעיני המלך לאחר שנחשף הקשר בין לורד ראסל למזימת בית ריי.

ב-1688 היה ראסל חלק מקבוצה של שבעה אצילים אנגלים ששלחה את ההזמנה לוויליאם, שהיה המסמך בו ביקשו מוויליאם מאוראנז' להדיח את ג'יימס השני. בפברואר של אותה שנה (או השנה שלאחר מכן) הושבע לחבר במועצה המלכותית. במלחמת תשע השנים שנערכה לאחר מכן שירת ראסל בים, ושימש כמפקד הצי החל מ-1690. ב-1689 נבחר לכהן בפרלמנט הבריטי מטעם מחוז הבחירה לונסטון, וכיהן גם מטעם פורטסמות' (1690–1695) וקיימברידג'שייר (1695 - 1697). בשתי שנותיו הראשונות בפרלמנט הוא כיהן גם בתפקיד אחראי התקציבים הראשי של הצי המלכותי.

ב-1692 הוא היה המפקד העליון של הכוח האנגלו-הולנדי שהביס את צבא צרפת בבארפלור, והשמיד את רובו בסן-ואס-לה-הוג שבנורמנדי. ניצחון זה היה הגדול ביותר שהושג בקרב ימי במלחמה זו. ראסל מונה ללורד הראשון של האדמירליות ב-1694, כיהן בתפקיד זה עד 1699, והחל ממינויו ועד 1695 שירת בים התיכון. לאחר מכן כיהן פעמיים נוספות בתפקיד הלורד הראשון, בין 1709 ל-1710 ובין 1714 ל-1717.

ב-1697 הוענקו לו התארים ברון שינגיי, ויקונט בארפלור ורוזן אורפורד. תארים אלה התבטלו לאחר מותו כיוון שלא היו לו ילדים. מלבד התארים הללו הוא כיהן גם בתפקידים הטקסיים של שומר המגילות (Custos Rotulorum) במחוזות קירנרבונשייר (1689 - 1700) וקיימברידג'שייר (1689 - 1727), וכלורד לוטננט של קיימברידג'שייר בין 1715 ל-1727).

==קישורים חיצוניים==

* [http://www.thepeerage.com/p13037.htm ביוגרפיה] באתר thepeerage.com 

קטגוריה:אדמירלים בריטים
קטגוריה:רוזנים בריטים
קטגוריה:חברי המועצה המלכותית
קטגוריה:חברי הפרלמנט של אנגליה (לפני 1707)
קטגוריה:הלורד הראשון של האדמירליות
קטגוריה:ילידי 1653
קטגוריה:נפטרים ב-1727
סחיפת קרקע

סחיפת קרקע באמצעות מים זורמים
סחיפת קרקע (באנגלית Soil erosion) היא תהליך של הזזת וסחיפת שכבת הקרקע העליונה באמצעות זרימת מים על פני השטח ורוחות, או על ידי כוח הגרביטציה במורד מדרון משופע. זהו תהליך טבעי אך עשוי להיות מוגבר עקב פעילות האדם כגון שימוש בפרקטיקות חקלאיות לא תקינות, בירוא יערות, רעיית יתר ועיור מואץ. 

סחיפת קרקע נבדלת מבּלָיָה רגילה, שהיא שבירתם של סלעים שלא באמצעות תנועה. שני תהליכים אלה, סחיפת קרקע ובליה, עשויים להתרחש במקביל.

קרקעות חקלאיות בדרך כלל סובלות מסחיפה יותר מאשר קרקעות בעלות צמחייה טבעית או קרקעות המצויות בשימוש בחקלאות בת קיימא. הגורמים לסחיפת קרקע מואצת הם הרס מבנה הקרקע על ידי חשיפתה לכוחות כמו מים, רוח וקרח ושבירת תלכידים על ידי חריש. כל אלה גורמים להפרדת חלקיקי הקרקע וגורמים לאיבוד שכבת הקרקע העליונה. מחקר ברמת מנשה שבדק את עומק הקרקע בשטחי פלחה, מצא שב-1952 עומק הקרקע הממוצע היה 32 ס"מ ואילו ב-2002 הוא עמד על 20 ס"מ, דהיינו סחיפת קרקע בשיעור ממוצע של 12 ס"מ. 

לסחיפת קרקע מואצת ישנן השלכות חמורות: ירידה בתוצרת החקלאית, צמצום שטחי מרעה ושינוי אקלים. לאחרון ישנה חשיבות מכיוון שקרקע סחופה קולטת פחות פחמן דו-חמצני מהאטמוספירה ולפיכך תהליכים אלו עשויים להגביר את אפקט החממה.

==ראו גם==
*עיבוד משמר

==קישורים חיצוניים==

* עקיבא לונדון, 

קטגוריה:גאומורפולוגיה
קטגוריה:פדולוגיה
מושב בטיחות

ילדים במושבי בטיחות
לפי החוק ילד מתחת לגיל 11 לא יכול לשבת מקדימה.

את מושב הבטיחות ניתן להתקין במושב האחורי או הקדמי, כשהוא מופנה לכיוון הנסיעה (לחזית הרכב) או לאחור. לפי ארגון בטרם, מומלץ להושיב תינוקות במושב בטיחות כשפניהם לאחור (כנגד כיוון נסיעה) עד גיל שנתיים. כמו כן, אין להתקין את מושב הבטיחות במושב הקדמי אם מותקנת בו כרית אוויר, אלא אם כן נותק המנגנון להפעלתה. 

החוק הראשון במדינה של ארצות הברית שחייב שימוש במושב בטיחות חוקק בטנסי בשנת 1978 ועד 1985 אומצו חוקים כאלו בכל מדינות ארצות הברית. מאז אימוץ החוקים ירד מספר הילדים הקטנים שנהרגו בתאונות דרכים במעל 50%. עם זאת, מחקרים הראו שרוב ההורים אינם משתמשים במושבי הבטיחות באופן נכון. כן נמצא שילדים רבים נפגעו בעת שנישאו במושב בטיחות מחוץ לרכב. בשנים 1990-1997 נהרגו שלושה תינוקות מנפילה ממושב בטיחות שהונח במקום גבוה ו-15 תינוקות נהרגו מחנק לאחר שמושב הבטיחות בו הונחו התהפך על משטח רך.

==החוק במדינת ישראל==
על-פי לתקנות התעבורה, התשכ״א–1961, חלה חובת הושבת ילד עד גיל 3 במושב בטיחות תקני, וילד עד גיל 8 במושב בטיחות או מושב מגביה ("בוסטר")<ref></ref> . עד גיל שנה על גב מושב הבטיחות להיות מופנה נגד כיוון הנסיעה (הפנים של הילד פונות לאחורי הרכב). 

במונית, מותר להושיב עד שני ילדים על ברכי מבוגרים במושב האחורי ללא מושב בטיחות, ובתנאי שהילדים מתחת לגיל חמש. במקרה זה על המבוגר להיות חגור ואין לחגור את הילד כלל. כמו כן, גם באוטובוס ובאופנוע אין חובה לחגור ילד במושב בטיחות.

== קישורים חיצוניים ==

* [http://www.beterem.org/ אתר ארגון "בטרם"]
* 
* 

==הערות שוליים==

קטגוריה:בטיחות בתחבורה
קטגוריה:בטיחות ילדים
קטגוריה:מוצרי תינוקות

bs:Autosjedalica
da:Autostol
de:Kindersitz
es:Sillita de coche
fi:Turvaistuin
fr:Siège enfant
hr:Dječja autosjedalica
it:Sistema di ritenuta
ja:チャイルドシート
no:Barnesete
pl:Fotelik samochodowy
ru:Детское автокресло
simple:Booster seat
sv:Bilbarnstol
yi:קאר סיט
zh:兒童安全座椅
גראנד קיימן

[[איגואנת גרנד קיימן (Cyclura lewisi) - איגואנה הייחודית לאי.]]
גראנד קיימן (באנגלית: Grand Cayman, "קיימן הגדול") הוא הגדול מבין שלושת איי קיימן. שטחו 197 קמ"ר, ומתגוררים בו כ-53,000 תושבים (2010). הגדולה בערי האי היא ג'ורג' טאון, בה מתגוררים כ-20,636 תושבים (1999). צפיפות האוכלוסין באי היא 224.6 נפשות לקמ"ר.

עיקר כלכלת האי מתבססת על התיירות ועל שירותי בנקאות הניתנים לחברות חוץ. באי אתרי צלילה ודיג רבים, המושכים תיירים רבים.

==גאוגרפיה==
האי גראנד קיימן מישורי ברובו. הנקודה הגבוה באי מגיעה לגובה של 24 מטרים מעל פני הים. באי אין מקורות מים מתוקים טבעיים, ואספקת מי השתייה של האי מתבססת על איסוף מי גשמים ועל התפלת מי ים.

==תחבורה==
באי פועל שדה התעופה הבינלאומי אוון רוברטס המשמש את הטיסות הבינלאומיות המגיעות אל האי. שדה תעופה זה משמש כמרכזה של חברת התעופה קיימן איירוויז. 

==השכלה==
באי שמונה בתי ספר יסודיים, חטיבת ביניים אחת ושני בתי ספר תיכוניים המנוהלים על ידי ממשלת האי. בנוסף באי חמישה בתי ספר פרטיים.

באי פועלות שלוש אוניברסיטאות: אוניברסיטת סנט מתיוס היא אוניברסיטה פרטית המלמדת רפואה; וכן פועלות שתי אוניברסיטאות ציבוריות: המכללה האוניברסיטאית של איי קיימן (University College of the Cayman Islands, ובקיצור: UCCI), והמכללה הבינלאומית של איי קיימן (International College of the Cayman Islands ובקיצור: ICCI).

==האי בתרבות==
חלק מעלילת ספרו של ג'ון גרישם "הפירמה" (וכן עלילת הסרט שצולם על בסיס הספר) מתרחשת באי. גם עלילת סרטו של פרנק אי. פלוורז "הייבן" בכיכובו של אורלנדו בלום מתרחשת באי.

==קישורים חיצוניים==

* [https://www.cia.gov/library/publications/the-world-factbook/geos/cj.html#Geo ספר הנתונים של ה-CIA]

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:ערכים שבהם תבנית בריטניקה אינה מתאימה
קטגוריה:איי קיימן: איים
פיליפ חביב

פיליפ חביב (באנגלית: Philip Charles Habib; 25 בפברואר 1920 - 25 במאי 1992) היה דיפלומט אמריקאי ממוצא לבנוני אשר נודע בזכות שליחויותיו הדיפלומטיות בווייטנאם, קוריאה הדרומית, והמזרח התיכון. במאמר שהתפרסם לאחר שנודע על מותו, הוא תואר בניו יורק טיימס כ"דיפלומט המקצועי הבולט ביותר בדורו בארצות הברית".

== חייו ==
חביב נולד בברוקלין וגדל בשכונת בנסונהורסט למשפחה לבנונית, מרונית. הוא עבד כפקיד משלוחים בטרם החל בלימודי תואר ראשון בפקולטה למדעי יערנות באוניברסיטת איידהו, אותם סיים בשנת 1942. עם סיום לימודיו הוא התגייס לצבא ארצות הברית ושירת עד לשנת 1946. הוא השתחרר בדרגת קפטן. לאחר שחרורו סיים בשנת 1952 דוקטורט בכלכלת חקלאות באוניברסיטת קליפורניה בברקלי. עוד במהלך לימודיו, לאחר שקרא באקראי מודעה באשר לבחינות הכניסה לשירות במחלקת המדינה של ארצות הברית ניגש לבחינה ועמד בה.

בשנת 1949 החל בעבודתו בשרות החוץ של מחלקת המדינה ונשלח, בין השאר, לקנדה, ניו זילנד, קוריאה הדרומית, סומליה, ודרום וייטנאם. בין השנים 1967–1969 שימש כסגן עוזר מזכיר המדינה לענייני מזרח אסיה והאוקיינוס השקט והיה חבר במשלחת האמריקאית לשיחות השלום עם וייטנאם בשנת 1968. בין השנים 1971–1974 שימש כשגריר ארצות הברית בקוריאה הדרומית. בין השנים 1974–1976 שימש כעוזר מזכיר המדינה לענייני מזרח אסיה והאוקיינוס השקט, ובין השנים 1976–1978 כתת-מזכיר המדינה לעניינים מדיניים, אותה עת שימש כמתווך הראשי בשיחות השלום בין ישראל למצרים אשר נחתמו בהסכמי קמפ דייוויד. 

בשנת 1978 פרש חביב משירות החוץ לאחר שסבל מהתקף לב שלישי וקיבל משרת הוראה באוניברסיטת מישיגן, אולם שב לפעילות דיפלומטית בשנת 1979, תחילה כיועץ מיוחד, ובשנת 1981, כשליח מיוחד של הנשיא רונלד רייגן בניסיון לפתור את משבר מלחמת האזרחים בלבנון. חביב תיווך בהשגת ההסכם מיום 12 באוגוסט 1982, שאיפשר את נסיגת אנשי הארגון לשחרור פלסטין מביירות, בעיצומה של מלחמת לבנון הראשונה. על מאמציו בלבנון הוענקה לו בשנת 1982 מדליית החירות הנשיאותית.

בתחילת 1986 נשלח חביב לפיליפינים כדי לשכנע את פרדיננד מרקוס לוותר על השלטון. בחודש מרץ 1986 מינה אותו הנשיא רייגן כשליח מיוחד למרכז אמריקה במטרה לקדם אינטרסים אמריקאים במאבק בניקרגואה.פיליפ חביב צועד עם הנשיא [[רונלד רייגן בבית הלבן, 1982|366x366 פיקסלים]]
פיליפ חביב בחברת אחיינובשנת 1992, בעודו נופש בצרפת, הוא סבל התקף לב נוסף ונפטר. בשנת 2002 התפרסמה ביוגרפיה על חביב המתמקדת במאמצי התיווך שלו בתקופת מלחמת לבנון הראשונה. בשנת 2006 הונצח חביב על בול דואר אמריקאי, בסדרה המנציחה דיפלומטים אמריקאים. בית שגריר ארצות הברית בקוריאה הדרומית, שאת בנייתו יזם, נקרא "בית חביב".

==לקריאה נוספת==
<div style="direction: ltr;">
* John Boykin, Cursed is the Peacemaker: The American Diplomat versus the Israeli General, Beirut 1982. Applegate Press 2002. 
</div>

==קישורים חיצוניים==

* 
* 
* 

==הערות שוליים==

קטגוריה:ניו יורק: אישים
קטגוריה:מקבלי מדליית החירות הנשיאותית
קטגוריה:דיפלומטים אמריקאים
קטגוריה:סגל מחלקת המדינה של ארצות הברית
קטגוריה:תתי מזכיר המדינה לעניינים מדיניים
קטגוריה:שגרירי ארצות הברית
קטגוריה:שגרירים בקוריאה הדרומית
קטגוריה:בוגרי אוניברסיטת איידהו
קטגוריה:בעלי תואר דוקטור מאוניברסיטת קליפורניה בברקלי
קטגוריה:אמריקאים שנולדו ב-1920
קטגוריה:אמריקאים שנפטרו ב-1992
ליטל טובגו

קן ציפור טרופית אדומת מקור.
מבט על האי ליטל טובגו מהאי [[טובגו]]
ליטל טובגו (באנגלית: Little Tobago – טובגו הקטן) המכונה גם אי ציפור גן העדן (Bird of Paradise Island) הוא אי קטן הממוקם צפונית מזרחית לאי טובגו ומהווה חלק מרפובליקת טרינידד וטובגו.

שטחו של האי 1 קמ"ר, והוא ממוקם כ-2.4 ק"מ מספייסייד שבטובגו. גובה הנקודה הגבוהה באי - 137 מטרים מעל פני הים. הים בין האי ליטל טובגו לאי טובגו רדוד, ובשל כך מהווה אתר תיירות שכן ניתן לצפות בשוניות האלמוגים באמצעות סירות זכוכית.

==חי וצומח==
באי גדל יער יבש המשמש כאתר קינון ורבייה לציפורים מקומיות רבות כגון פתון ים-סוף, יסעור גמדי, סולה לבנת-בטן, שחפית כהה ושחפית רסן.

בשנת 1909 יזם סר ויליאם אינגרם תוכנית להפוך את האי לבית גידול לציפור גן עדן (Paradisaea apoda), שהייתה אז בסכנת הכחדה בשל הציד הרב של הציפור בעבור נוצותיה. במסגרת התוכנית נרכש האי על ידי אינגרם והובאו לאי 45 ציפורים. לאחר מותו של אינגרם בשנת 1924 הורישו צאצאיו של אינגרם את האי לממשלת טרינידד וטובגו והורו שהאי ישמש כשמורת טבע. צוות של המגזין נשיונל ג'יאוגרפיק תיעד את הציפורים בשנת 1958 אולם ככל הנראה כל ציפורי גן העדן מתו במהלך הוריקן פלורה בשנת 1963.

== קישורים חיצוניים ==

קטגוריה:ערכים שבהם תבנית בריטניקה אינה מתאימה
קטגוריה:טרינידד וטובגו: גאוגרפיה
קטגוריה:איים לא מיושבים
לואי דה דוראס, הרוזן השני מפברשאם

לואי דה דוראס, הרוזן השני מפברשאם
לואי דה דוראס, הרוזן השני מפברשאם (באנגלית: Louis de Duras, 2nd Earl of Feversham; 1641 - 19 באפריל 1709) היה אציל צרפתי שקיבל את תואר הרוזן מפברשאם באנגליה של בית סטיוארט.

==ביוגרפיה==
הוא נולד בצרפת והיה בנו השישי של גי אלדונק (1605–1665), המרקיז דה דוראס וקומט דה רוזאן. אמו הייתה אליזבת דה לה טור ד'אוברן, בתו של המרשל טורן. שניים מאחיו, ז'אק אנרי וגי אלדונק, היו מרשלים של צרפת, והוא עצמו נמנה עם ההוגנוטים.

ב-1663 הגיע לאנגליה כחלק מהפמליה של ג'יימס, הדוכס מיורק, והתאזרח בה באותה שנה. ב-19 בינואר 1673 צורף דה דוראס לאצולה האנגלית לאחר שקיבל את התואר ברון דוראס מהולנדבי, שנגזר מהאחוזה בנורת'המפטונשייר שנרכשה מהדוכס מיורק. ב-1676 נישא למרי, שהייתה בתו והיורשת של סר ג'ורג' סונדס, שבאותה שנה קיבל את תוארי ברון ת'רולי, ויקונט סונדס ורוזן פברשאם.

לאחר מות חותנו ב-1677 הוא ירש את תאריו, לאחר שקיבל לכך היתר מיוחד. כעבור שנתיים מתה אשתו. הוא מונה על ידי צ'ארלס השני למפקד האסקדרון השלישי והראשון של פרשי המשמר (Life Guards), ונשלח מחוץ לאנגליה במסגרת מספר משימות דיפלומטיות חשובות. ב-1679 התמנה לתפקיד האדון אשר על הסוסים, וכעבור שנה ללורד צ'מברלין של המלכה. ב-1682 מונה לתפקיד האדון אשר על חדר המיטות (Lord of the Bedchamber), והיה לצידו של המלך ברגעיו האחרונים כשביקש מחילה מהכנסייה הקתולית.

בתקופת שלטונו של ג'יימס השני הושבע לחבר במועצה המלכותית, וב-1685 מונה למפקד הראשי בפעולות נגד המשתתפים במרד מונמות', בהן התבלט בגלל אכזריותו כלפי הצד המובס לאחר קרב סדג'מור. בעקבות כך הוא הפך לאביר במסדר הבירית, קיבל את הפיקוד על האסקדרון הראשון של פרשי המשמר, וב-1686 מונה לפקד על הצבא שאסף ג'יימס השני בבלקהית' כדי להטיל מורא על העם. ב-1688 מונה לתפקיד הכבוד לורד לוטננט של קנט, וכיהן בו עד 1689.

לאחר המהפכה המהוללת הצליח פברשאם להתפייס עם ויליאם השלישי, בתיווכה של המלכה האלמנה קתרינה, ומונה למנהל בית החולים המלכותי על שם קתרינה הקדושה שליד מצודת לונדון ב-1698. הוא מת ללא יורשים ב-19 באפריל 1709, ונקבר בסטרנד שבלונדון; ב-21 במרץ 1740 הועברו שרידי גופתו למנזר וסטמינסטר.

==קישורים חיצוניים==

* 

קטגוריה:רוזנים בריטים
קטגוריה:גנרלים בריטים
קטגוריה:חברי המועצה המלכותית
קטגוריה:מסדר הבירית: אבירים וגבירות
קטגוריה:לורד צ'מברלין
קטגוריה:ילידי 1641
קטגוריה:נפטרים ב-1709
סנוסרת הראשון

סנוסרת הראשון נקרא גם ססוסתריס הראשון היה מלך מצרים בשנים 1898-1943 לפנה"ס. סנוסרת ירש את אביו אמנמחת הראשון לאחר הירצחו. בזמן שלטונו הוא כבש את נוביה התחתונה והקים שם מצודות על מנת להבטיח את השלטון המצרי, ואת כריית הזהב והאבנים הטובות בנוביה.

סנוסרת הראשון בנה הרבה מקדשים שהידוע מביניהם הוא הקפלה הלבנה. הקפלה עשויה מאבן גיר. 

ישנם שני טקסטים מצריים המיוחסים לתקופתו, הראשון זה "ההוראה של אמנמחת הראשון", שבו ישנן הנחיות כיצד להיות מלך אידיאלי. הטקסט השני הוא "סיפורו של שנהאת", סיפור על פקיד מצרי שבורח ממצרים לארץ רצנו, ובערוב ימיו חוזר למצרים. לאחר מותו של סנוסרת ירש אותו בנו אמנמחת השני.

==קישורים חיצוניים==

* 

קטגוריה:משפחות מלוכה שעל שמם כוכב לכת מינורי
קטגוריה:מצרים: היסטוריה
קטגוריה:מלכים
קטגוריה:פרעוני השושלת ה-12
אוריון (מיתולוגיה)

קבוצת הכוכבים אוריון, עם דמותו של אוריון, ציור של יוהנס הווליוס.]]
אוריון הוא דמות צייד מהמיתולוגיה היוונית. יש מספר גרסאות סותרות על סיפורו. 

לפי המיתולוגיה היוונית, אוריון התאהב במרופה, אך אחיה, אוינופיון, התנגד לשידוך. אוריון אנס את מרופה וכנקמה השקה אותו אוינופיון לשוכרה וניקר את עיניו. האל הפייסטוס ריחם על אוריון ונתן לו נער מלווה בשם סדאליון ועיניים חדשות. אוריון זמם להרוג את אוינופיון, אך הפייסטוס התערב פעם נוספת ובנה לאוינופיון מבצר תת-קרקעי. לאחר שאוריון לא הצליח למצוא את אויבו, יצא אל דלוס, שם פגש את אהובתו הבאה, את אאוס.

בסיפור אחר מסופר שסלנה אלת הירח התאהבה באוריון וחדלה להאיר בלילה. אפולון פיתה אותה להרוג אותו. בהתאבלה על מותו היא שיבצה אותו בין כוכבי השמים.

לפי סיפור אחד, אוריון הכריז על עצמו כצייד הגדול ביותר בתבל. הרה, אשת זאוס, שמעה זאת והחליטה להמיתו. לצורך כך היא משלחת את העקרב לרצחו, ואוריון אכן נעקץ למוות על ידי העקרב. רחמיו של זאוס נכמרו על אוריון, והוא מחליט לשימו בכיפת השמיים. הרה, מצדה, שמה בשמים את העקרב, כקבוצת הכוכבים עקרב, אך עומדת בתנאי שמציב זאוס, והוא ששני היריבים לא ייפגשו לעולם. ובאמת, כאשר אחת משתי קבוצות הכוכבים הללו זורחת, השנייה כבר שקעה - וכך שני היריבים לעולם אינם נפגשים.

סיפור אחר מספר שהאלה ארטמיס התאהבה באוריון עד כדי כך שהיא שכחה מחובותיה כאלת הירח. אפולו, אחיה, לא אהב זאת ולכן החליט לעשות מעשה. הוא גרם לה לשלוח את אחד מחציה נושאי-המוות אל אוריון מבלי שתדע. אוריון מת, ולאחר שנודע לה הדבר, ארטמיס העבירה אותו לשמים.

== קישורים חיצוניים ==

* 
* 

* [https://www.kan.org.il/Podcast/item.aspx?pid=10471 ״כתוב בכוכבים״] - סיפורם של אוריון ומערכת הכוכבים בפודקאסט [https://www.kan.org.il/Podcast/program.aspx/?progId=2019 ״מינהר הזמן״], תאגיד השידור הישראלי, ״כאן״

קטגוריה:דמויות מהמיתולוגיה היוונית
קטגוריה:ציידים בדיוניים
מעסרה

מעסרה או אל-מעסרה (בערבית: المعصرة, תעתיק מדויק: אלמעצרה) הוא כפר פלסטיני בשטחי הרשות הפלסטינית דרומית לבית לחם. הוקם באמצע המאה ה-20 על ידי בדואים בני שבט התעמרה. משמעות שמו - בית בד.

הכפר נודע בשל הפגנות היוצאות ממנו מדי שבוע, מאז נובמבר 2006, בשיתוף עם הכפרים הסמוכים, ערב א-שמעה, ג'ורת א-שמעה, ואדי א-ניס, אום סלמונה וואדי רחל, כנגד גדר ההפרדה. לטענת מארגני ההפגנות הופקעו 3,500 דונם מאדמות הכפר לצורך בניית גדר ההפרדה. במאי 2010, על פי מקור פלסטיני, אחד המפגינים נפצע קשה מפגיעת רימון גז מדמיע שנורה על ידי חיילי צה"ל.
 
הפגנה נגד הפקעת אדמות הכפר לבניית גדר ההפרדה, דצמבר 2011

==קישורים חיצוניים==

* חגי מטר,[https://mekomit.co.il/%D7%97%D7%99%D7%99%D7%9C%D7%99%D7%9D-%D7%A2%D7%A6%D7%A8%D7%95-%D7%90%D7%AA-%D7%90%D7%97%D7%93-%D7%9E%D7%9E%D7%95%D7%91%D7%99%D7%9C%D7%99-%D7%94%D7%9E%D7%90%D7%91%D7%A7-%D7%94%D7%9C%D7%90-%D7%90%D7%9C/ חיילים עצרו את אחד ממובילי המאבק הלא-אלים באזור דרום בית לחם], אתר שיחה מקומית, 5 ביוני 2014

==הערות שוליים==

<gallery>
קובץ:הפגנה בכפר מעסרה 003.jpg|מפגין וחיילים במעסרה 2011
קובץ:הפגנה בכפר מעסרה 017.jpg|הפגנה במעסרה דצמבר 2011
קובץ:הפגנה בכפר מעסרה 021.jpg|מפגין מחופש כליצן במעסרה, דצמבר 2011
</gallery>

קטגוריה:נפת בית לחם
קטגוריה:הרשות הפלסטינית: יישובים
קטגוריה:גדר ההפרדה
וידאל ששון

וידאל ששון. ברצלונה, 2006.
וידאל ששון (באנגלית: Vidal Sassoon; 17 בינואר 1928 - 9 במאי 2012) היה מעצב שיער ואיש עסקים יהודי בריטי.

==ביוגרפיה==
ששון נולד למשפחה יהודית בלונדון, אביו היה ממוצא יווני ומשפחת אמו, יהודייה אוקראינית, הגיעה מקייב. אביו עזב את המשפחה כשווידאל היה בן 4 ואחיו היה בן שנתיים, ושנה לאחר מכן שלחה אותו אמו לבית יתומים יהודי, שם שהה שש שנים. לאחר שאמו נישאה בשנית, התאחדה המשפחה. הוא היה צעיר מכדי לשרת בצבא במלחמת העולם השנייה, אבל היה חבר ב"קבוצה 43", מיליציה יהודית שהתעמתה עם ארגונים פשיסטים בלונדון. בשנת 1948 הגיע לישראל במסגרת המח"ל, ולחם בחזית הנגב במלחמת העצמאות.

ב-1954 פתח ששון מספרה בלונדון. הוא זכה לתהילה כספר בלונדון של שנות ה-60. ב-1968 עיצב את שיערה של מיה פארו לסרט תינוקה של רוזמרי. עיצובי השיער שלו כבשו את העולם והוא הקים רשת בינלאומית של מספרות, ושל בתי ספר לספרות. ב-1975 עבר ללוס אנג'לס, קליפורניה ושם התגורר עד מותו. את קו מוצרי הטיפוח על שמו, מכר ב-1982 לחברה שנרכשה מאוחר יותר על ידי פרוקטר אנד גמבל, אך המשיך לקבל תמלוגים. ב-2003 תבע את פרוקטר אנד גמבל, בטענה שהחברה מחסלת את המותג שלו. ב-2004 הגיעו שני הצדדים לפשרה.

הוא נישא לבוורלי אדמס , שחקנית קנדית, בשנת 1967. לזוג ארבעה ילדים, בהם בן אחד מאומץ. הזוג התגרש בשנת 1986. הוא נישא מחדש לרוני, מנהלת בפרוקטר אנד גמבל. בתו קטיה ששון הייתה שחקנית, ומתה ממנת יתר בשנת 2002.

== תארים ==
בשנת 2009 קיבל ששון תואר "מפקד" במסדר האימפריה הבריטית לכבוד יום הולדתו.

על שמו נקרא "המרכז הבינלאומי לחקר האנטישמיות ע"ש וידאל ששון" באוניברסיטה העברית בירושלים..

== קישורים חיצוניים ==

* 
* [https://web.archive.org/web/20141001133903/http://vidalsassoonthemovie.com/ וידאל ששון הסרט]
* [http://women.timesonline.co.uk/tol/life_and_style/women/beauty/article6882818.ece Vidal Sassoon: the man who made English hairstyling great]
* 
* 
* 

קטגוריה:ערכים שבהם תבנית בריטניקה אינה מתאימה
קטגוריה:יהודים בריטים
קטגוריה:אנשי עסקים יהודים
קטגוריה:מפקדים במסדר האימפריה הבריטית
קטגוריה:מתנדבי חוץ לארץ (מח"ל)
קטגוריה:אנגלים ממוצא יהודי-ספרדי
קטגוריה:אנשי עסקים יהודים בריטים
קטגוריה:בריטים שנולדו ב-1928
קטגוריה:בריטים שנפטרו ב-2012
רבקה פרידלנד

רבקה פרידלנד (נולדה ב-1968) היא שחיינית עבר ישראלית, אלופת ישראל ושיאנית ישראל בשחייה. בעלת שתי מדליות ארד מהמכביה האחת עשרה (1981).

== ביוגרפיה ==
פרידלנד גדלה בקיראון ולמדה בבית ספר רימונים. היא שחתה בקבוצת השחייה של מכבי קריית אונו בהדרכתו של אורי קליינמן. היא זכתה באליפות ישראל לילדות וקבעה שיאי ישראל לילדות.

===1980===
====אלופת ישראל בת 12====
באליפות ישראל בשחייה שנערכה בווינגייט בסוף אוגוסט 1980 בהיותה רק בת 12, זכתה פרידלנד בשתי מדליות, זהב וכסף. מדליית זהב, במשחה ל-100 מטר חזה בתוצאה של 1:20.32 דקות, לפני מירב הדר (1:21.51 דקות) ותמי מוניוז (1:22.13 דקות). מדליית כסף, במשחה ל-200 מטר חזה בשיא ישראלי חדש לגילאי 12 של 2:50.90 דקות, טוב משיאה הישראלי בן ה-8 שנים של שלומית ניר (2:51.89 דקות), אך אחרי מוניוז שקבעה שיא ישראלי חדש של 2:50.15 דקות.

===1981===
בתחרות שמונה האומות שנערכה בקיאסו, שווייץ בתחילת יולי 1981. בגיל 13 בלבד. סיימה פרידלנד 3 פעמים במקום שמיני, במשחה ל-100 מטר חזה בתוצאה של 1:20.08 דקות, במשחה ל-200 מטר חזה בתוצאה של 2:56.42 דקות ובמשחה שליחות 4x100 מטר מעורב, ביחד עם ליאור בירקאן, הדר רובינשטיין, ועופרה מוניוז בשיא ישראלי חדש של 4:43.36 דקות, כששחתה את סגנון החזה.

====המכביה ה-11====
בתחרויות השחייה של המכביה ה-11 שנערכו בבריכת השחייה של אוניברסיטת תל אביב מספר ימים לאחר מכן זכתה פרידלנד ב-2 מדליות ארד, במשחה ל-100 מטר חזה בתוצאה של 1:19.63 דקות (6 מאיות השנייה אחרי הישראלית המובילה תמי מוניוז-1:19.57 דקות) ובמשחה ל-200 מטר חזה בתוצאה של 2:53.54 דקות (14 מאיות השנייה אחרי מוניוז-2:53.40 דקות).

====אליפות השיא====
באליפות הגילאים בשחייה שנערכה בווינגייט בתחילת חודש אוגוסט אותה שנה זכתה פרידלנד בשתי מדליות זהב ובשני שיאים ישראלים חדשים, במשחה ל-100 מטר חזה בתוצאה של 1:18.91 דקות, שיפור לשיאה של מירב הדר (1:19.08 דקות) ובכך הייתה לשחיינית הישראלית הראשונה ששוחה משחה זה מתחת ל-1:19 דקות ובמשחה ל-200 מטר חזה בתוצאה של 2:48.81 דקות שיפור לשיאה של מוניוז (2:50.15 דקות) ובכך הייתה לשחיינית הישראלית הראשונה ששוחה משחה זה מתחת ל-2:50 דקות.

באליפות ישראל בשחייה שנערכה בווינגייט בסוף חודש אוגוסט אותה שנה זכתה פרידלנד בשתי מדליות. מדליית זהב במשחה ל-100 מטר חזה בתוצאה של 1:19.31 דקות, לפני מוניוז (1:20.40 דקות) ונוגה ויזל (1:22.24 דקות) ומדליית כסף במשחה ל-200 מטר חזה בתוצאה של 2:51.46 דקות, אחרי מוניוז (2:49.40 דקות) ולפני ויזל (2:54.60 דקות).

===1982===
בתחרות שמונה האומות שנערכה באוסלו, נורווגיה בתחילת יולי 1982 קבעה פרידלנדר במשחה ל-200 מטר חזה שיא ישראלי חדש של 2:47.59 דקות.

באליפות ישראל בשחייה שנערכה בווינגייט בסוף אוגוסט אותה שנה היא זכתה בשתי מדליות זהב, במשחה ל-100 מטר חזה בשיא ישראלי חדש של 1:18.85 דקות, לפני נוגה ויזל (1:18.88 דקות), תמי מוניוז וענד עדות (1:21.53 דקות) ובמשחה ל-200 מטר חזה בשיא ישראלי חדש של 2:47.35 דקות, לפני נוגה ויזל (2:50.12 דקות) ושרון דרום (2:55.72 דקות).

== הערות שוליים ==

קטגוריה:שחייניות חזה ישראליות
קטגוריה:אלופות ישראל בשחייה
קטגוריה:ישראליות שנולדו ב-1968
קטגוריה:ישראלים שנולדו ב-1968
עורות קדשים

עורות קדשים הם מונח ביהדות הבא לתאר את עורות הקורבנות המועלים לקרבן במקדש. חלק מעורות הקודשים ניתנים לכהנים, והם אחד מעשרים וארבע מתנות כהונה.

==מקור המצווה==
מקור המצווה הוא בספר ויקרא (), שם נאמר לגבי קורבן עולה:

==עורות קדשי קדשים==
לפי המשנה לא רק בקורבן עולה, עור הקורבן ניתן לכהן, אלא גם בשאר קדשי קדשים, כלומר, גם עור של קורבן חטאת, קורבן אשם, וזבחי שלמי ציבור - ניתן לכהנים.

במשנה ובגמרא הובאו כמה דרשות כמקור לכך שעור כל קדשי הקדשים ניתן לכהנים. אחת הדעות היא דעתו של רבי, האומר שבכל הקורבנות דין אחד לעור ולבשר, ואין ציווי להפשיט את העור מן הקורבן; כך, בקודשים קלים הבשר נשאר בידי הבעלים - והעור עמו, ובקדשי קדשים הבשר ניתן לכהנים - והעור עמו, אולם בקורבן עולה ציותה התורה להפשיט את העור מן הבשר לפני שריפתו על גבי המזבח, ולפיכך הוצרכה התורה לומר במפורש מה יש לעשות בעור.

מלשון התורה משמע שעור העולה ניתן דווקא לכהן המקריב את העולה, ולא לכהנים אחרים; אולם לפי ההלכה עורות כל הקודשים הקרבים במקדש בכל יום, מתחלקים לכל הכהנים השייכים לבית האב שעבד במקדש באותו יום. לפי זה, כוונת התורה באומרה "והכהן המקריב את עולת איש... לו יהיה", היא לומר שרק כהן שראוי לעבוד במקדש באותו יום - נוטל מעורות הקודשים, אבל כהן שלא היה ראוי לעבוד במקדש באותו יום, וכגון שהיה טמא - אינו נוטל מן העורות.

בתוספתא מתואר כיצד ניצלו משפחות הכהנים החשובות את כוחן כדי ליטול לעצמן את כל עורות הקודשים, ולמנוע חלוקה שווה של העורות, וכיצד התמודדו חכמים עם מצב זה. וכך נאמר שם:

עור העולה הניתן לכהן - אין בו קדושה, והוא רכושו של הכהן לכל דבר. לכן, הכהן רשאי להשתמש בעור ללא כל הגבלה, ואף למכור את העור למי שאינו כהן.

==עורות קדשים אחרים==
העור לא ניתן לכהן אלא בקודשי קודשים, אולם בקודשים קלים, כמו קורבן שלמים וקורבן תודה - העור שייך לבעלים. בגמרא נאמר, כי בעלי הבתים בירושלים היו רשאים ליטול את עורות הקודשים של הקורבנות שהוקרבו על ידי עולי הרגל שהתארחו בבתיהם, וזאת כ"פיצוי" על האירוח בבתיהם, שהיה נעשה בחינם, בהתאם להלכה ש"אין משכירים בתים בירושלים".

בכמה קורבנות הקרויים "פרים ושעירים הנשרפים" (פר ושעיר של יום הכיפורים - , פר העלם דבר של ציבור - , ושעירי עבודה זרה - ) אין מקריבים את בשר הקורבן על המזבח, אלא מוציאים את בשר הקורבן אל מחוץ לירושלים, ושורפים אותו שם במקום מיוחד, הנקרא "בית הדשן". בקורבנות אלו, אף שהם נחשבים קודשי קודשים, לא היה העור ניתן לכהנים, אלא הוא היה נשרף ביחד עם הבשר.

==הערות שוליים==

קטגוריה:קורבנות ביהדות
קטגוריה:מתנות כהונה